Taraldsvikjordet er etter vår oppfatning ikke en del av Elvedalen park og har aldri vært det. Ser vi på gamle bilder eller på den opprinnelige planen for Elvedalen park, støtter dette vår oppfatning. Området er også avsatt til byggeformål i kommuneplanens arealdel.
Låven er ikke noe Narvikgården har befatning med, tomten eies av LKAB og festes bort til private. Området er satt av til bolig i kommuneplanens arealdel, når dette ble gjort vet ikke vi. Tomten er ikke regulert.
Parkering Nordkraft / A Markussen, dette er heller ikke noe Narvikgården har hatt noe med. Men et forhold mellom LKAB (grunneier), kjøper og Narvik kommune som plan og bygnings myndighet.
Renseanlegg Narvik Vann, Narvikgården har solgt tomt til Narvik kommune for plassering av nytt renseanlegg. Narvik Vann har regulert, bygd og drifter anlegget. Renseanlegget er et sentralt anlegg for avløpshåndtering i Narvik by. Mange vil påstå at området rund renseanlegget er forskjønnet.